als_Latn dik_Latn sag_Latn
Të mos vendosen shtyllat, pa u ribërë sondazhe në zonën arkeologjike B të Komanit. Kjo ka qenë deklarata e këshilltarit të Komisionit për Median, arkeologut Muhamet Bela, në mbledhjen e zhvilluar sot.
Komisioni i Kuvendit për Median, pasi ka parë relacionin e Ministrisë së Kulturës në letër, pa praninë e vet ministres Mirela Kumbaro, ka marrë në shqyrtim risqet e rrezikut që mund t’i vijnë ende zonës arkeologjike të Komanit.
“Besoj që edhe gjatë kësaj kohe edhe nëse vendosen ata për 4 shtyllat në periferi të zonës B, përsëri Këshilli Kombëtar i Arkeologjisë është i detyruar me ligj të mblidhet dhe të kryhen sondazhe, edhe aty ku do vendoset që zona nuk është e dëmtuar.”- tha Muhamet Bela.
Deputetja Mimoza Hafizi ka replikuar për faktin se në këtë mes ka një problem ligjor
“Në zonën B është e lejueshme të bëhen disa ndërtime, ndërsa kalimi të këtyre shtyllave nuk është i përshtatshëm.”- tha Mimoza Hafizi
Ndërsa deputeti Fatmir Toçi edhe pse këmbëngul që është më mirë të shpenzohet, sesa të humbasin vlerat kulturore e historike, e konsideron si rrezik për Komanin faktin e përplasjes me interesat ekomomike të OST-së.
“Dhe fakti që përplasemi me një interes ekonomik, që do ta quaja unë në këtë moment, është një moment shumë i rëndësishëm që komisioni ynë duhet ta trajtojë jo thjesht si një rast të shkëputur që ka të bëjë vetëm me kulturën e Komanit, por edhe si një problematikë me gjithë mbrojtjen dhe vënien në ruajtje të trashëgimisë kulturore që kemi në të gjithë vendin.”-tha Fatmir Toçi.
Deputetët kanë rënë në konsensus se duhet të vendosin midis së mirës historike dhe jo asaj ekonomike.
“Çështja është se si do jetë zgjidhja, se sa ne favor të kulturës së Komanit, se sa në ruajtjen e saj, she sa në dobinë ekonomike të OST-së” – tha Pollo.
Së fundi, deputeti Fatmir Toçi u shpreh “Unë do të propozoj që ne të jemi komisioni që nuk duhet të shkojmë në këtë pikë.” -
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn